《送智京长老智京普融上足也》
宋代·胡寅

人生如浮云，片片随所起。
值遇初偶然，解散亦俄尔。
识君湘水头，凝袂衡岳里。
十年去何住，新化五百里。
乘兴出山来，相对淡无滓。
因思相见初，贼帜森未弭。
世事几秋叶，壮怀今止水。
堂堂普融老，鹤瘦松孤峙。
广舌浩江输，迅机无箭拟。
八请六道场，到处万人喜。
一灯千百焰，高第君得髓。
法席既绍隆，诗鸣亦能似。
衡门鲜晤语，杖锡盍留止。
翩然复告辞，母病急甘旨。
故知秉彝性，谁或外此理。
为话本来心，闻闻即弹指。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。